EkBass/fiwiki-20250220-pages-articles huggingface dataset:
Pietari Makkonen

Pietari Makkonen (1. tammikuuta 1785 Hanhijärvi, Kerimäki - 20\. huhtikuuta 1851 Kerimäki) oli suomalainen kansanrunoilija. Pietari Makkosen isä Antti Makkonen kuoli pojan ollessa vielä nuori, ja perhe joutui elämään köyhyydessä. Makkosen taloudellinen asema parani kuitenkin vähitellen, ja hän oppi myös lukemaan ja kirjoittamaan. Varsinaisen runoilun Makkonen aloitti vasta viisikymmenvuotiaana tehdessään pilkkarunon samassa pitäjässä asuneesta mylläristä ja runoniekasta Hanno Kokista, joka oli luvannut jauhaa Hanhijärven kyläläisten viljat ilmaiseksi rakentamassaan myllyssä, mutta rikkonut sitten lupauksensa. Makkonen toimi myös kuudennusmiehenä. Kun Kerimäen kirkkoa rakennettiin, hän oli kirkon rakennuskassan hoitajana, ja kirkon valmistuttua teki kaksi runoa aiheesta, toisen itse kirkosta, toisen kirkon vihkiäisistä. Vuonna 1845 Makkonen vieraili Helsingissä kansanrunouden tutkijain luona yhdessä kahden muun kansanrunoilijan Olli Kymäläisen (1790-1855) ja Antti Puhakan (1816-1893) kanssa. Makkonen teki tästä matkasta pari runoakin. Makkosen runoja julkaistiin hänen eläessään Mehiläisessä 1839 (Kahviruno) ja 1840 (Sururuno Suomen kielen tilasta), kalenterissa Necken 1845 (Ilolaulu Suomen kielen kasvannasta) sekä Suomettaressa 1850 (Kerimäen kirkosta). Elias Lönnrot kävi runonkeruumatkallaan Makkosen luona ja tallensi muistiin hänen runojaan neljän päivän ajan. == Pietari Makkosen runoja == *Alkulause *Muistolaulu Porvoosta *Kiitoslaulu Helsingin herroille *Ilolaulu Suomen kielen kasvannosta *Markkinoista *Lapsentappajista *Kostomiesten reissupassi *Rakkauden laulu *Ei ou yksin elänyttä *Suomen pääkaupungista *Viinan töistä *Tehtävästä Saimaan kaivannosta *Kaipaus Mehiläisen kuolemasta *Ukkosesta *Hanno suutarista (pilkkaruno Kokista) *Vanhasta ajasta *Laulu Suomen kielestä *Kerimäen pitäjän uudesta kirkosta *Kerimäen uuden kirkon vihkimisestä == Lähteet == * Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla == Aiheesta muualla == * T. Valavirta : Muutamia 1800-luvun kansanrunoilijoita, Helsingin Sanomat, 09.01.1938, nro 7, s. 29, Kansalliskirjaston digitaaliset aineistot Luokka:Suomalaiset runoilijat Luokka:Vuonna 1785 syntyneet Luokka:Vuonna 1851 kuolleet
Mustaviiri

Mustaviiri () on saari Pyhtään kunnassa Kymenlaakson merialueella, muutaman kilometrin päässä Kotkaan johtavalta laivaväylältä. Saari kuuluu Itäisen Suomenlahden kansallispuistoon. Saarella sijaitsee yksi Struven ketjun mittauspisteistä. Pisteen koordinaatit (60°16′35 N ja 26°36′12 E) mitattiin vuonna 1833. Struven ketju houkuttelee saarelle myös ulkomaisia vieraita. Saari kuului vuosisatojen ajan Ahvenkosken kartanolle. Saarelaiset kalastivat, ampuivat hylkeitä, kasvattivat heinää ja ottivat metsästä kotitarvepuut. Kaukaisempaa menneisyyttä ovat saaren kaksi jatulintarhaa, joista toinen on Kymenlaakson komein. Saarella on aallonmurtaja, metsähallituksen autiotupa ja telttailualue. Saaren koillispuolella on Kaiskeri-niminen pieni saari, jota kutsutaan myös Pieneksi Mustaviiriksi. Eteläpuolella on luotoja, joiden yhteinen nimi on Mustanviirinkarit. == Lähteet == Luokka:Unescon maailmanperintökohteet Suomessa Luokka:Pyhtään luonto Luokka:Suomen merialueiden saaret Luokka:Suomenlahden saaret Luokka:Suomen retkeilyalueet Luokka:Itäisen Suomenlahden kansallispuisto Luokka:Struven ketju
Extra (purukumi)

Extra on Wrigleyn valmistama makeutusainetta sisältävä purukumimerkki. Sen valmistaminen aloitettiin vuonna 1984. Tuotemakuja ovat muun muassa piparminttu, viherminttu, ceyloninkaneli, vesimeloni, vadelma ja lakritsi. ==Lähteet== Luokka:Makeismerkit Luokka:Purukumi
Efes (olut)

Efes (Efes Pilsener) on turkkilaisen Efes-panimon tuote. Se on vaalea lagerolut, joka on saavuttanut kotimaassaan suosiota. Panimon ja oluen nimi viittaa antiikin aikaiseen Efesoksen kaupunkiin. == Lähteet == == Aiheesta muualla == Luokka:Olutmerkit Luokka:Turkkilaiset juomat
Gellért

Gellért voi tarkoittaa seuraavia asioita: * Pyhä Gellért, Unkarin suojeluspyhimys * Hotelli Gellért, hotelli ja terveyskylpylä Budapestissa * Gellértinvuori, kukkula ja näköalapaikka Budapestissa ==Gellert etunimenä== * Gellert Tamas (s. 1963), ruotsalainen toimittaja ja tietokirjailija
Rooman keisarikunta

Rooman keisarikunta () oli muinainen laajoja alueita Välimeren ympäristössä hallinnut valtio. Keisariaika on yksi antiikin Rooman aikakausista: se alkoi vuonna 27 eaa. Rooman tasavallan kaatuessa ja jatkui vuoteen 395, kun valtakunta jakautui Länsi-Roomaksi ja Itä-Roomaksi; Länsi-Rooman viimeinen keisari syrjäytettiin vuonna 476, mutta Itä-Rooma jatkoi kukoistustaan Bysantin valtakuntana pitkälle keskiajalle. == Historia == Rooman tasavallan viimeisiä vuosikymmeniä ensimmäisellä vuosisadalla eaa. häiritsivät sisällissodat. Tasavallan kaatumiseen johtivat useat tapahtumat: Julius Caesar nousi Rooman diktaattoriksi, vuonna 44 eaa. hänet salamurhattiin ja valtion johtoon nousi toinen triumviraatti, johon kuuluivat Marcus Antonius, Gaius Octavianus ja Marcus Aemilius Lepidus, ja lopulta Aktionin taistelun jälkeen Octavianus kruunattiin Rooman ensimmäiseksi keisariksi nimellä Augustus. Augustus loi hallintomuodon, jossa yhdistyivät perinteinen monarkia ja jotkin tasavallan ajan käytännöt. Hänen valtakautensa oli rauhanomainen, ja Rooman valtio alkoi kukoistaa jälleen. Augustuksesta lähtien keisaria alettiin palvoa jumalana. Vaikka senaatti oli edelleen toiminnassa, keisari oli princeps, ”merkittävin kansalainen”, ja hänellä oli todellinen valta. Huomattavia ajanlaskun kahden ensimmäisen vuosisadan keisareita olivat Trajanus, Hadrianus, Antoninus Pius ja Marcus Aurelius; historia on yleensä antanut vähemmän mairittelevan kuvan Nerosta ja Caligulasta. Konstantinus I:n valtakaudelle saakka valtakunnan kristittyä vähemmistöä oli syrjitty, mutta vuonna 320 uskonto otettiin valtion suojelukseen. 300-luvulla kuitenkin Rooman jatkuvista hyökkäyksistä kärsivät länsiosat heikkenivät suhteessa vakaaseen ja vauraaseen Itä-Roomaan: viimeinen yhtenäistä imperiumia hallinnut keisari oli Theodosius I (379–395). Hänen kuoltuaan valtakunta hajosi kahtia. Länsi-Rooman viimeisen keisarin Romulus Augustuluksen syrjäytti germaanipäällikko Odovakar vuonna 476. == Lähteet == == Aiheesta muualla == * Luokka:Seulonnan keskeiset artikkelit
Loggia dei Lanzi

Loggia dei Lanzi, tunnetaan myös nimellä Loggia della Signoria, on rakennus Firenzessä. Se sijaitsee Piazza della Signorian laidalla Palazzo Vecchion oikeassa kulmassa. Loggia dei Lanzi rakennettiin 1376–1382 kokoontumisia ja julkisia seremonioita varten. Rakennusta on kutsuttu myös nimellä Loggia dell' Orcagna, sillä sen suunnittelijana pidettiin Orcagnaa. Sen ovat kuitenkin suunnitelleet Benci di Cione ja Simone Talenti. Loggia dei Lanzin julkisivulla on Agnolo Gaddin tekemät allegoriset hahmot, jotka esittävät neljää klassista hyvettä. Portailla on kaksi leijonahahmoa, joista toinen on roomalaisajalta ja toinen Flaminio Vaccan suunnittelema. 1500-luvun lopulla Uffizin palatsin valmistumisen jälkeen Bernardo Buontalenti muutti Loggia dei Lanzin terassin eräänlaiseksi riippuvaksi puutarhaksi, jolta käsin prinssit pystyivät katselemaan aukiolla pidettyjä tapahtumia. Loggia dei Lanzissa on monia klassisia ja manieristisia veistoksia renessanssityylisten kaarien alla. Näistä manieristiset veistokset ovat erityisen merkittäviä. Niihin kuuluvat Giambolognan Sabiinitarten ryöstö ja Herkules voittamassa kentauri Nessosta. Kuuluisin rakennuksen teoksista on Benvenuto Cellinin pronssiveistos Perseus. Tiedosto:Loggia Lanzi - Florence (IT52) - 2022-08-31 - 1.jpg Tiedosto:Palacio Viejo y Logia de la Señora, Florencia, Italia, 2022-09-18, DD 239-241 HDR.jpg|Palazzo Vecchio ja Loggia dei Lanzi Tiedosto:Firenze. View from Torre di Arnolfo 04.jpg|Kattoterassi. Tiedosto:Loggia dei lanzi, veduta da palazzo vecchio.JPG|Etualalla Baccio Bandinellin Herkules & Kakus -patsas Tiedosto:Firenze - Florence - Piazza della Signoria - ICE Photocompilation Viewing from WSW to North.jpg|Panoraamakuva Piazza della Signorian laidalta. Tiedosto:Firenze.Loggia.Perseus02.JPG|Benvenuto Cellini: Perseus Medusan pään kanssa (1554) Tiedosto:Firenze, Perseo con la testa di Medusa (05).jpg|Perseus Tiedosto:Florencia 329.jpg Tiedosto:Sabine Women 1583 by Giambologna.jpg|Giambolognan Sabiinitarten ryöstö Tiedosto:PolyxenaFedi.jpg|Pio Fedi (1815–1892): Polyxenan raiskaus aka. Pyrrhus ja Polyxena (1866) Tiedosto:Firenze - Loggia dei Lanzi (40943047390).jpg Tiedosto:Pasquino Group Loggia dei Lanzi 2005 09 13.jpg Tiedosto:Lion, Loggia dei Lanzi, Florence (26583227502).jpg|Flaminio Vaccan leijonaveistos Tiedosto:Hercules and Nessus by Giambologna 1599 at the Loggia dei Lanzi in Florence Italy MH 01.jpg|Giambologna: Hercules ja Nessus, 1599 Tiedosto:Blick von der Loggia dei Lanzi 19Jh.jpg|Näkymä Loggia dei Lanzista Palazzo della Signorialle 1800-luvun maalauksessa. == Lähteet == * Luokka:Firenzen rakennukset ja rakennelmat
Kansanhuolto

Kansanhuolto on valtion järjestämää toimintaa, jolla pyritään turvaamaan kansan toimeentulo poikkeusoloissa sääntelemällä talouselämää ja työvoiman käyttöä. Suomessa on toisen maailmansodan aikana toiminut asiaa hoitava kansanhuoltoministeriö. == Lähteet == * Mitä-Missä-Milloin, Kansalaisen vuosikirja 1952. * Nousiainen, Jaakko: Suomen poliittinen järjestelmä. WSOY, 1963. * Pieni tietosanakirja. Otava, 1958. * ===Viitteet=== == Aiheesta muualla == * Kansanhuoltoon liittyviä määräyksiä, ohjeita, säännöstelykuponkeja ja muita painatteita vuosilta 1939-1953 (Kansalliskirjasto) Luokka:Sosiaalihistoria Luokka:Väestönsuojelu
Uuno Saarnio

Uuno Saarnio (sukunimi vuoteen 1919 Bredström; 5. tammikuuta 1896 Turku – 14. huhtikuuta 1977 Helsinki) oli suomalainen kirjastonjohtaja ja filosofi. Saarnio keskeytti oppikoulun kolmannelta luokalta ja työskenteli sitten Kansallis-Osake-Pankin konttoristina Turussa 1912–1920 ja Turun kaupunginkirjastossa harjoittelijana 1920–1921. Hän valmistui ylioppilaaksi yksityisesti Forssan yhteislyseosta 1921. Saarnio opiskeli tämän jälkeen filosofiaa ja matematiikkaa Turun yliopistossa ja valmistui filosofian kandidaatiksi 1927. Opintojen ohella Saarnio oli työssä Turun yliopiston kirjastossa amanuenssina 1921–1928. Valmistuttuaan hän oli Turun kaupunginkirjaston palveluksessa varakirjastonhoitajana 1928–1939. Saarnio väitteli filosofian tohtoriksi 1937, väitöskirja Untersuchungen zur symbolischen Logik I käsitteli merkkien ja merkityssuhteiden logiikkaa. Hän työskenteli Tampereen kaupunginkirjaston johtajana 1939–1940 ja sen jälkeen Helsingin kaupunginkirjaston johtajana 1940–1963. Saarnio toimi myös Helsingin yliopiston logiikan dosenttina 1945–1966 ja hän sai professorin arvonimen 1957. Eläkkeelle jäätyään Saarnio toimi vielä Bonnin yliopiston vierailevana filosofian professorina 1964–1966 ja Helsingin yliopiston teologisen tiedekunnan filosofian historian luennoitsijana 1967–1969. Kirjastonjohtajana Saarnio kehitti muun muassa sairaala- ja musiikkikirjastotoimintaa ja aloitti vuonna 1942 kirjastokerhotoiminnan Helsingin kaupunginkirjastossa. Filosofian alueella hän tutki sanateoriaa, etiikkaa ja arvoteoriaa sekä matemaattisen logiikan alueella transfiniittisia järjestyslukuja ja kontinuumihypoteesia. Saarnio uskoi itse todistaneensa matemaatikko Georg Cantorin kontinuumihypoteesin oikeaksi mutta hänen naiiviin joukko-oppiin perustuva ratkaisuehdotuksensa ei ole saanut matemaatikkojen hyväksyntää. Kontinuumihypoteesin mukaan ei ole olemassa sellaista joukkoa, joka on kooltaan kokonaislukujen joukon ja reaalilukujen joukon välissä. == Teoksia == * Untersuchungen zur symbolischen Logik I, väitöskirja. 1935 * Arvo ja eetillisyys. Ilmestynyt Filosofisen yhdistyksen vuosikirjassa Ajatus 1944, eripainos 1945. * System und Darstellung der Transfiniten Ordnungszahlen. 1958 * * * * Die Wahrheitstheorie der deskriptiven Sätze. 1977 (yhdessä Heinz Endersin (s. 1937) kanssa) * == Lähteet == * Palomäki, Jari: Uuno Saarnio – omintakeinen filosofi. Tieteessä tapahtuu 6/2002. (PDF) Luokka:Suomalaiset kirjastonhoitajat Luokka:Suomalaiset filosofit Luokka:Vuonna 1896 syntyneet Luokka:Vuonna 1977 kuolleet
Varsovan radiomasto

Varsovan radiomasto () oli maailman korkein rakennelma ennen luhistumistaan 8. elokuuta 1991. Masto oli korkeudeltaan 646 metriä ja 38 senttimetriä. Itsesäteilevänä se oli myös ainoa koskaan rakennettu pitkien aallonpituuksien (LW) puoliaaltodipoliantenni. ==Pystytys== Radiomaston suunnitteli Jan Polak. Rakennustyöt alkoivat heinäkuussa 1970 ja saatiin päätökseen 18. toukokuuta 1974. Heinäkuun 30. päivänä samana vuonna radiomasto otettiin käyttöön. Suomenkielisestä kutsumanimestään huolimatta masto ei sijainnut Varsovassa vaan Konstantynówin kylässä Gąbinin kunnassa, 80 kilometriä Varsovasta länteen. ==Romahdus== 8\. elokuuta 1991 maston ylimmän osan tukikaapelien vaihdossa tehtiin virhe, jonka seurauksena masto ensin vääntyi ja sitten katkesi suunnilleen keskeltä. Onnettomuutta tutkineen komitean mukaan syypää romahdukseen oli maston rakennuttanut ja sitä ylläpitänyt Mostostal- teräsyhtiö. Rakennusvaiheen koordinaattori tuomittiin kahdeksi ja puoleksi vuodeksi vankeuteen, ja rakennuksesta vastuussa olevan osaston johtaja Mostostalilla sai kaksi vuotta vankeutta. Masto oli alun perin tarkoitus pystyttää uudelleen, mutta paikallisten asukkaiden vastustuksen vuoksi se korvattiin Solec Kujawskiin rakennetulla uudella radioasemalla, joka käyttää lähetyksiinsä kahta lyhyempää mastoa (330 ja 289 metriä). Varsovan maston romahduksen jälkeen Puolan korkein rakennelma on ollut 360 metriä korkea radio- ja TV-torni Olsztynissä. Maailman korkeimmaksi rakennelmaksi tuohon aikaan palasi 628,8 metriä korkea KVLY-TV-masto, joka sijaitsee Fargossa Yhdysvaltain Pohjois-Dakotassa. Fargon masto ei kuitenkaan ole Varsovan radiomaston tapaan antenni vaan pelkkä tukirakenne. Dubaihin rakennettu Burj Khalifa syrjäytti Varsovan radiomaston korkeimpana koskaan rakennettuna rakennelmana 4. tammikuuta 2010. ==Katso myös== *Luettelo maailman korkeimmista rakennuksista ja rakennelmista == Lähteet == Luokka:Radiomastot Luokka:Varsovan historia
Kung fu -poliisit

Kung fu -poliisit (KFP) on suomalainen sarjakuva, jota julkaistiin alun perin Helsingin Sanomien viikoittaisessa Nyt-liitteessä vuosina 2000–2004. Sarjakuvasta on ilmestynyt myös kaksi Otavan kustantamaa kirjaa, Kung fu -poliisit (2002) ja Nuoret nälkäiset miehet (2003). Sarjakuvaa käsikirjoitti Timo Iivari. Alkuun piirtäjänä toimi Tomi Tuominen, sittemmin Ville Pirinen. Tarinoissa kuvataan kuvitteellisen poliisiaseman työyhteisöä, jonka muodostavat Marley, Noboru sekä Butch. Useissa jaksoissa esiintyy myös ammatti- ja taparikollinen Olli. Sarjasta on tehty 2000-luvun alkuvuosina myös kaksi Flash-tekniikalla toteutettua lyhyttä animaatiotarinaa, jotka olivat nähtävissä Nyt.fi-portaalissa. Kung fu -poliisien lomaillessa Nyt-liitteen sarjakuvana ilmestyi sen sisarsarja Judo-rajavartijat, joka oli toiminnallisempaa ja suoraviivaisempaa kuin enemmän sanailuun perustuva poliisisarja. == Kokoelmat == * * == Aiheesta muualla == * Anna-Maria Mäki- Kuutti: Mitä mies tekee suolakivellä? Polyteekkari. * Vesa Kataisto: Munkit, nunnat ja Kung Fu –poliisit. Kvaak.fi 29.10.2003. Luokka:Suomalaiset sarjakuvat
Adolf Hitlerin seksuaalisuus

Adolf Hitlerin seksuaalisuus on ollut historioitsijoiden spekulaatioiden kohteena, eikä siitä ole päästy yksimielisyyteen. Hitlerillä oli 1920-luvulla kihlattu Maria Reiter, ja myöhemmin vaimo Eva Braun. Tästä huolimatta Hitleriä on väitetty homoseksuaaliksi tai että hänellä oli jokin parafilia. Aihetta on tutkittu paljon, sillä Hitler esiintyi julkisuudessa poliittisiin tavoitteihinsa keskittyvänä vahvana johtajana vailla intiimielämää tai seksuaalisuutta. Monet tutkimukset ovat olleet sensaationhakuisia ja paikkansapitämättömiä kohteen luonteen takia. == OSS-raportti == Vuonna 1943 CIA:n edeltäjä OSS (Office of Strategic Services) julkaisi 281-sivuisen raportin A Psychological Analysis of Adolf Hitler: His Life and Legend. Raportissa analysoidaan Hitlerin toimintaa ja motiiveja psykoanalyysin kautta. Siinä muun muassa luonnehditaan Hitlerin luonteessa olevan ”homoseksuaalisia vivahteita”. Samassa raportissa Carl Jung arveli, että Hitlerillä olisi jopa feminiininen vietti. Raportin sivulla 138 väitetään Hitlerin olleen ”äärimmäinen masokisti, joka saa seksuaalista tyydytystä naisen kyyristyessä hänen päänsä päälle samalla virtsaten ja ulostaen”. Otto Strasserin haastattelujen mukaan Hitlerillä oli tämänkaltainen partneri, todennäköisesti sisarpuolensa tytär Geli Raubal. Tämän myötä Hitleriin on kohdistettu myös insestiepäilyjä. == Muita näkemyksiä == Kirjassaan Explaining Hitler: The Search for the Origins of His Evil toimittaja Ron Rosenbaum haastatteli OSS:n raporttiin tietämättään osallistuneita psykologeja, jotka kielsivät tehneensä vastaavan diagnoosin. Rosenbaumin mukaan raportin kirjoittaja keksi itse väitteet Hitlerin homoseksuaalisuudesta. Väitteitä Hitlerin homoseksuaalisuuden puolesta on esittänyt myös historioitsija Lothar Machtan kirjassaan Hitlers Geheimnis. Das Doppelleben eines Diktators (2001). Väitteet perustuvat Hitlerin vanhan sotatoverin Münchenin poliisille 1920-luvun alussa esittämiin syytöksiin. Tässä niin kutsutussa ”Mend-protokollassa” väitettiin Hitlerin osallistuneen homoseksuaalisiin akteihin, mutta monet historiantutkijat epäilevät syytöksen esittäjää epäluotettavaksi. Historioitsija Samuel Igra väitti teoksessaan Germany’s National Vice Hitlerin olleen miesprostituoitu Wienissä oleskeluaikanaan vuosina 1907–1912 ja Münchenissä uudestaan 1912–1914. Hitlerin mahdollisista asiakkaista ei ole kuitenkaan mitään tietoa. Hitlerin ystävä August Kubizek väitti hänen myös olleen ankara prostituution vastustaja. == Lähteet == * Rosenbaum, Ron. Explaining Hitler: The Search for the Origins of His Evil. New York: Harper Perennial, 1999. ISBN 006095339X. * A Psychological Analysis of Adolf Hitler: His Life and Legend === Viitteet === seksuaalisuus Luokka:Yksittäisen henkilön seksuaalisuus Luokka:Seulonnan keskeiset artikkelit
John Manley

John Paul Manley (s. 5. tammikuuta 1950 Ottawa, Ontario, Kanada) on kanadalainen Liberaalipuolueen poliitikko. Hän istui parlamentin jäsenenä vuosina 1988–2004 ja oli pitkään useissa ministeriyksissä, muun muassa varapääministerinä 2002–2003. Manley syntyi Ottawassa, opiskeli Bell High Schoolissa ja valmistui yliopistosta lakimieheksi. == Lähteet == == Aiheesta muualla == * Luokka:Kanadan liberaalipuolueen poliitikot Luokka:Kanadan edustajainhuoneen jäsenet luokka:Kanadan ulkoministerit Luokka:Vuonna 1950 syntyneet Luokka:Elävät henkilöt
Karl von Hasenauer

Karl von Hasenauer (20. heinäkuuta 1833 Wien – 4. tammikuuta 1894 Wien) oli merkittävimpiä itävaltalaisia historismin arkkitehtejä Wienissä, erityisesti Ringstraßen alueella. Von Hasenauer oli August Sicard von Sicardsburgin ja Eduard van der Nüllin oppilaita. Hänelle myönnettiin vapaaherran (Freiherr) arvo vuonna 1873. Hasenauer oli Wienin vuoden 1873 maailmannäyttelyn pääarkkitehti. Yhdessä saksalaisen Gottfried Semperin kanssa Hasenauer suunnitteli Wienin taidehistoriallisen ja luonnonhistoriallisen museon (1871–1891), Burgtheaterin (1874–1888) ja keisarillisen Hofburgin palatsin uuden osan (1881–1894). Hasenauer suunnitteli Wieniin myös Palais Lützowin (1870) ja Hermesvillan (1882–1886). Luokka:Itävaltalaiset arkkitehdit Luokka:Vuonna 1833 syntyneet Luokka:Vuonna 1894 kuolleet
Hunajayhtymä

Hunajayhtymä Oy on suomalaisen hunajan pakkaaja. Yhtiö on perustettu vuonna 1969. Sen perusti joukko mehiläishoitajia. Perustamisen tavoitteena oli tehostaa hunajan myyntiä ja monipuolistaa mehiläistarvikemyyntiä. Aluksi toimipaikkana oli Toijala. Vuonna 1973 yritys muutti nykyiselle paikalleen Loimaalle. == Tuotteet == Hunajayhtymä on Suomen suurin kotimaisen hunajan pakkaaja. Hunaja ostetaan sopimustuottajilta, pakataan ja myydään edelleen keskusliikkeille. Heiltä ostetaan myös vahaa, josta valmistetaan vahavalssaamossa uusia pohjukkeita. Mehiläishoitotarvikkeita myydään varastomyymälässä ja verkkokaupassa. Lisäksi heinä-elokuussa myydään talviruokintasokeria. Hunajayhtymä toimittaa elintarviketeollisuuteen myös ulkomaista hunajaa. Hunajayhtymän visiona on tehdä kotimaisesta hunajasta hittituote ja suomalaisen luonnon pelastaja. == Lähteet == * Hunajayhtymän kotisivut: Hunajayhtymä Oy ===Viitteet=== Luokka:Suomalaiset elintarvikeyritykset Luokka:Hunaja Luokka:Loimaa
Otto Wagner

Otto Koloman Wagner (13. heinäkuuta 1841 Wien – 11. huhtikuuta 1918 Wien) oli itävaltalainen arkkitehti. Wagner lukeutui historismin ja jugendin arkkitehteihin. Hän on Wienin arkkitehtikoulukunnan perustaja ja modernin kaupunkirakentamisen edelläkävijä. Wagner opiskeli vuodesta 1857 vuoteen 1862 Berliinin kuninkaallisessa arkkitehtiakatemiassa sekä Wienissä aluksi Polyteknillisessä instituutissa ja myöhemmin kuvataideakatemiassa muun muassa August Sicard von Sicardsburgin ja Eduard van der Nüllin oppilaana. Oman itsenäisen arkkitehtiuransa Wagner aloitti vuonna 1864. Wagner teki Wienin uuden keskustasuunnitelman, josta tosin toteutui vain kaupunkirata. Hän seurasi vuonna 1894 Karl von Hasenaueria Wienin kuvataideakatemian professorina. Sen erikoisluokan johtajana hän oli perustamassa Moderne Architektur -nimistä oppisuuntaa. Hänen toteutuneita suunnitelmiaan ovat Karlsplatzin asema (1899–1901), Postsparkassenamt (1904–1906) ja Nussdorf Wienissä. ==Lähteet== ==Aiheesta muualla== *skizzen 1, Wien, 1905. AMS Historica. *skizzen 2, Wien, 1905. AMS Historica. *skizzen 3, Wien, 1905. AMS Historica. Luokka:Itävaltalaiset arkkitehdit Luokka:Vuonna 1841 syntyneet Luokka:Vuonna 1918 kuolleet
Gestrin

Gestrin ja Gästrin ovat sukunimen eri kirjoitusmuotoja. Nimi on muun muassa seuraavilla suomalaisilla henkilöillä: * Christina Gestrin (s. 1967), RKP:n varapuheenjohtaja, kansanedustaja * Emil Teodor Gestrin (1831–1895), pappi * Gabriel Gestrin (1763–1831), kauppias ja laivanvarustaja, kauppaneuvos * Gisela Gästrin (1925–2014), onkologian ja radiologian erikoislääkäri * Henrik Gestrin (1923–2017), Stockmannin pääjohtaja * Hilja Gestrin (1882–1963), arkkitehti * Jan Gästrin (1896–1974), psykologi, rehtori * Kristian Gestrin (1929–1990), poliitikko * Leonard Gestrin (1850–1929), tukkukauppias, pankinjohtaja ja kauppaneuvos * Mauritz Gestrin (1837–1910), liikemies, konsuli ja keräilijä * Peik Gästrin (1934–2024), purjehtija ==Entinen nimi== * Heli Parland o.s. Gestrin (1915–1963), ruotsin kielellä kirjoittanut runoilija
Nuutti Vuoritsalo

Knut Felix (Nuutti) Vuoritsalo (sukunimi aikaisemmin Hornborg; 13. helmikuuta 1878 Helsinki – 12. marraskuuta 1913 Kotka) oli suomalainen opettaja ja kirjailija. Hän kirjoitti runsaasti Tuulispää -lehteen. Vuoritsalo julkaisi teoksia ja muita kirjoituksia myös nimimerkeillä Felix Hornborg, Saint-Boeuf, Vuoritsalo ja N. Wuoritsalo. Vuoritsalon vanhemmat olivat senaatin vahtimestari D. Zefanias Hornborg ja hänen vaimonsa Maria. Vuoritsalo pääsi ylioppilaaksi helsinkiläisestä Läroverket for gossar och flickor- yhteiskoulusta 1896 ja opiskeli Helsingin yliopistossa valmistuen filosofian kandidaatiksi 1900 ja maisteriksi 1905. Vuoritsalo toimi Helsingin suomalaisen normaalilyseon ja Helsingin reaalilyseon saksan ja ranskan kielen opettajana vuosina 1907–1909 sekä Kotkan suomalaisen yhteiskoulun opettajana 1909–1913 ja rehtorina 1910–1911. Nuutti Vuoritsalo oli naimisissa vuodesta 1909 Helmi Kosken kanssa. == Teoksia == * Ikiliikkuja ynnä muita pieniä paloja. Yrjö Weilin, Helsinki 1904 * Hiukan sekava juttu : ilveily : kaksi näytöstä. Yrjö Weilin, Helsinki 1906 * Pikakuvia moottorimatkalta vuonna 1906 : kaksi osaa, kertonut Vuoritsalo; kuvittanut H. Blomberg. Yrjö Weilin, Helsinki 1906 * Perintö : yksinäytöksinen pila. Yrjö Weilin, Helsinki 1909 * Kallen kosinta : yksinäytöksinen pila. Yrjö Weilin, Helsinki 1910 * Maisterin perikato : yksinäytöksinen pila. Yrjö Weilin, Helsinki 1910 * Rosvot : yksinäytöksinen pila. Yrjö Weilin, Helsinki 1910 * Kun rouvat epäilevät : kolminäytöksinen kesäinen pila. Karisto 1911 * Kun ”Kiertue” saapui : yksinäytöksinen pila. Karisto 1912 * Kärpäspaperi : yksinäytöksinen pila. Karisto 1912 * Maatiaisrotu : yksinäytöksinen pila. Karisto 1912 * Täti Malviina : 1-näytöksinen pila. Kirja, Helsinki 1912 * Virkistysmatka : 3-näytöksinen pila. Kirja, Helsinki 1912 * Neronleimauksia, iskenyt Nuutti Vuoritsalo. Kirja, Helsinki 1916 * Junassa : 1-näytöksinen pila : (jälkeenjääneistä papereista). Karisto 1918 == Aiheesta muualla == * Vapaasti ladattavia Nuutti Vuoritsalon e-kirjoja Project Gutenbergiltä ja Projekti Lönnrotilta. == Lähteet == * Suomen kirjailijat tietokanta * Luokka:Suomalaiset opettajat Luokka:Suomalaiset kirjailijat Luokka:Vuonna 1878 syntyneet Luokka:Vuonna 1913 kuolleet
August Sicard von Sicardsburg

August Sicard von Sicardsburg (virheellisesti myös Siccard von Siccardsburg, s. 6. joulukuuta 1813 Pest – k. 11. kesäkuuta 1868 Weidling) oli itävaltalainen arkkitehti. Hänet tunnetaan etenkin Wienin valtionoopperasta (1861–1869), jonka hän suunnitteli yhdessä Eduard van der Nüllin kanssa. Wienissä opiskellut ja opettanut von Sicardsburg edisti itävaltalaisessa rakennustaiteessa historismin asemaa niin itsensä kuin oppilaidensa, kuten Karl von Hasenauerin, kautta. == Aiheesta muualla == * Tietoa August Sicard von Sicardsburgista Österreich-Lexikonissa Sicardsburg, August Sicard von Sicardsburg, August Sicard von Sicardsburg, August Sicard von
Eduard van der Nüll

Eduard van der Nüll (9. tammikuuta 1812 Wien,Itävalta – 4. huhtikuuta 1868 Wien, Itävalta) oli itävaltalainen]] arkkitehti. Hän lukeutui niin kutsutun Ringstraße-ajan historismin arkkitehteihin. Van der Nüll oli arkkitehtuurin ja ornamentiikan professorina Wienin taideakatemiassa 1844–1865, vaikutti taiteellisellakin toiminnallaan silloisen uuden Wienin rakennustaiteen kehitykseen. Hän suunnitteli rakennuksia pääasiassa yhteistöinä August Sicard von Sicardsburgin (1813–1868) kanssa ja vastasi lähinnä esteettisestä puolesta. Hän teki taidemaalari Joseph von Führichin kanssa Altlerchenfeldin kirkon sisustuksen (1853).Tietosanakirja 1909, osa 11, Hakusana: Nüll, Edward van der Ennen professorinuraansa van der Nüll oli tehnyt opintomatkoja Länsi- Eurooppaan yhdessä ystävänsä August Sicard von Sicardsburgin kanssa. Hän suunnitteli Sicardsburgin kanssa Wienin valtionoopperan. Van der Nüll hirttäytyi 4. huhtikuuta vuonna 1868. ==Suunnittelutöitä== Lähde: * Sotilasarsenaalin komendantuurirakennus (romaanisen tyylin tiilirakennus) * Kaarlen-teatteri * Haasin kauppatalo * Palais Larisch * Wienin hovioopperan talo (1861–1869; ranskalainen varhaisrenessanssi) ==Lähteet== Luokka:Itävaltalaiset arkkitehdit Luokka:Vuonna 1812 syntyneet Luokka:Vuonna 1868 kuolleet
Loggia

Loggia (ital.) eli pylväskäytävä tai pilarikäytävä on arkkitehtoninen elementti, joka on peräisin renessanssin aikaisesta Italian rakennustaiteesta. Se on vähintään yhdeltä sivultaan avoin rakennelma, jonka kattoa kannattelevat pylväät. Rakennuksen julkisivun puoleista, maantasolla tai joskus korkeammalla olevaa käytävää tai arkadia erottaa ulkotilasta pylväikkö, pilarit tai kaaristo. Loggia on joskus myös puutarhassa sijaitseva itsenäinen rakennus. Myös rakennuksen sisässä olevaa vähintään yhdeltä sivulta avointa pylväin erotettua katettua tilaa kutsutaan loggiaksi.Facta, Tietosanakirja oy 1976Rakel Kallio et al.: Taiteen pikkujättiläinen, WSOY 1991, ISBN 951-0-16447-X Loggia voi olla myös vaihtoehto portiikille. Tällaisena loggiaa kutsutaan yleensä upotetuksi portiikiksi tai ulkoilmalle avoimeksi huoneeksi, jossa on lävistetyt seinät. Joskus käytetään tuplaloggioita, jolloin toisessa kerroksessa on loggia maantasolla olevan päällä. Loggioille annettiin joskus lisämerkitystä rakentemalla niiden päälle päätykolmio. Italialaisessa arkkitehtuurissa olivat 1600-luvulla suosiossa pienet loggiatyyliset kesärakennelmat. Ne rakennettiin asuinrakennusten katoille, joilla pystyi nauttimaan virkistävästä tuulesta ja näköaloista. Rooman taivaanrannassa tällaisia loggioita voi nähdä huomattavasti. ==Lähteet== == Aiheesta muualla == * Luokka:Pylväät Luokka:Italiankieliset sanat ja sanonnat
Münsterin hallintopiiri

Münsterin hallintopiiri () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Münster. Hallintopiirissä on arviolta 2 614 229 asukasta (vuonna 2015) ja sen pinta-ala on 6 917 neliökilometriä. Hallintopiiri koostuu viidestä piirikunnasta () ja kolmesta piirittömästä kaupungista (). Piirikunnat on edelleen jaettu kuntiin. Piirittömiä kaupunkeja hallintopiirissä ovat Bottrop, Gelsenkirchen ja hallintokaupunki Münster. == Lähteet == == Aiheesta muualla == * Hallintopiirin internetsivut Luokka:Saksan hallintopiirit Luokka:Nordrhein- Westfalenin maantiede
Detmoldin hallintopiiri

Detmoldin hallintopiiri () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Detmold. Hallintopiirissä on arviolta 2 057 996 asukasta (vuonna 2015) ja sen pinta-ala on 6 525 neliökilometriä. Hallintopiiri koostuu kuudesta piirikunnasta () ja yhdestä piirittömästä kaupungista (). Piirikunnat on edelleen jaettu kuntiin. Piiritön kaupunki hallintopiirissä on 325 000 asukkaan Bielefeld. == Lähteet == == Aiheesta muualla == * Hallintopiirin internetsivut *
Chemnitzin hallintopiiri

thumb|Hallintopiirin sijainti Saksassa ja Saksissa Chemnitzin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltionsa länsiosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Hallintopiiri lakkautettiin vuonna 2012 paikallishallintouudistuksessa. Chemnitzin hallintopiirin pääkaupunki oli Chemnitz. Hallintopiiri oli pinta- alaltaan 6 097,25 neliökilometrin suuruinen ja sen alueella asui noin 1,5 miljoonaa ihmistä. Väestötiheys hallintopiirissä oli 249 as./km². Hallintopiiri koostui yhdeksästä piirikunnasta () ja kolmesta piirittömästä kaupungista (). Piirikunnat jaettiin edelleen kuntiin. Piirittömiä kaupunkeja hallintopiirissä olivat Chemnitz, Plauen ja Zwickau. == Aiheesta muualla == * Viralliset sivut Luokka:Saksan entiset hallintopiirit Luokka:Saksin historia
Leipzigin hallintopiiri

thumb|Hallintopiirin sijainti Saksassa ja Saksissa. Leipzigin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltion luoteisosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Saksi luopui hallintopiireistään vuonna 2012. Leipzigin hallintopiirin hallintokaupunki oli Leipzig. Hallintopiirin pinta-ala oli 4 387,62 neliökilometriä ja sen alueella asui noin 1,1 miljoonaa asukasta. Väestötiheys hallintopiirissä oli 244 as./km². Hallintopiiri koostui viidestä piirikunnasta () ja yhdestä piirittömästä kaupungista (), hallintokaupunki Leipzigista. Piirikunnat jaettiin edelleen kuntiin. == Aiheesta muualla == * Viralliset sivut Luokka:Saksan entiset hallintopiirit Luokka:Saksin historia
Jonttu-Fantti ja hänen ystävänsä

Jonttu-Fantti ja hänen ystävänsä () on australialainen lastenohjelma. ==Sarjan kuvaus== Sarjassa joukko leluja asuu pienen Mikko-pojan huoneessa ja he ratkovat arki-elämän ongelmia. Sarjan alussa leluhahmoja on kolme, mutta sarjan edetessä leluja tulee toiset kolme lisää. Sarja on ilmeisesti antanut vaikutteita Pixar-elokuvaan Toy Story, sillä sarjassa lelut elävät ja käyttäytyvät ihmisten lailla. Sarjassa ei esiinny ihmisiä juuri lainkaan. Muutamia sarjassa esitettyjä aiheita käytetään elokuvassa. ==Sarjan hahmot== *Jonttu-Fantti (Johnson) on pieni pörröinen pehmonorsu ja pienen Mikko-pojan lempilelu. Jonttu on leluista viisain ja hän onkin periaatteessa Mikon lelujen johtaja. * Hannuli (McDuff) on keltasininen harmonikka. Hän on usein huolissaan ja varovainen kaikesta. Hän oli ensimmäinen lelu, joka uskaltautui Mikon huoneen ulkopuolelle. *Diiseli (Diesel) on punainen leluauto, jolla on violetit renkaat ja keltainen lippalakki päässään. Diiseli on leluista kovis ja hän esittää usein kovaa ja pelotonta, mutta useimmiten tosi paikan tullen jänistää. *Alvari (Alfred) on Mikon sängyn alla asusteleva vihreä, hiukan sammakkoa muistuttava kuumavesipullo. Häntä kutsutaan "Hepuksi". Hän majailee kertoman mukaan sängyn alla, koska hänen vasemmassa alakulmassaan on vuotava naarmu. Hänet oli määrä heittää roskiin, mutta hän piiloutui sängyn alle. Tästä merkkinä hänellä on laastari naarmun päällä. Alvarilla tiedetään olevan sukulainen, hänen iso-iso-setänsä Sir Velmu Vesipullo, joka on näyttelijä. *Raksu (Squeaky) on hieman rikkinäinen robotti, joka ei alkuaikoina juurikaan puhunut. Erään jakson lopussa Raksu lauloi, että hänen patterinsa vuotavat. Raksu asustelee Mikon vaatekaapissa. *Vilma (Victoria) on hidasliikkeinen dinosaurus. Sarjan mukaan hän on Mikon siskon Melissan lelu. == Sarja Suomessa == Suomessa sarja esitettiin vuosina 1993–1995 Yle TV2:n Pikku Kakkosen yhteydessä. Suomenkielisessä versiossa ensimmäisissä jaksoissa Matti Pellonpää ja Maria Salo esittivät hahmojen roolit. Pellonpään kuoltua, sarjan myöhemmissä jaksoissa hänen tilalleen tulivat Risto Aaltonen ja Matti Laitinen. == Katso myös == * Luettelo televisiosarjan Jonttu-Fantti ja hänen ystävänsä jaksoista == Lähteet == Luokka:1990-luvun lastenohjelmat Luokka:Pikku Kakkosen ohjelmat Luokka:Australialaiset televisiosarjat Luokka:ABC:n televisio-ohjelmat (Australia)
Gerhard Herzberg

Gerhard Herzberg PC, CC, FRSC, FRS, (25. joulukuuta 1904 Hampuri – 3. maaliskuuta 1999 Ottawa) oli saksalainen fyysikko ja fysikaalinen kemisti. Hän sai Nobelin kemianpalkinnon vuonna 1971 molekyylien rakenteiden spektroskooppisesta tutkimuksesta. Herzberg joutui pakenemaan Saksasta Kanadaan vuonna 1935. Hänen päätyönsä koskivat atomien ja molekyylien spektroskopiaa. Hän on tunnettu tekniikoistaan selvittää kaksi- tai useampiosaisten molekyylien ja vapaiden radikaalien tutkimisesta. Herzberg toimi useissa yliopistoissa niin Kanadassa kuin Euroopassakin. Herzberg sai töistään lukuisia kunnianosoituksia mm. vuonna 1968 hänelle myönnettiin huomattava kunniamerkki, Order of Canada -mitali. == Aiheesta muualla == *Herzbergin elämäkerta Nobel-säätiön sivuilla Luokka:Nobelin kemianpalkinnon saajat Luokka:Saksalaiset kemistit Luokka:Companion of the Order of Canada Luokka:Vuonna 1904 syntyneet Luokka:Vuonna 1999 kuolleet
Orewayn rautatieasema

Orewayn rautatieasema on rautatieliikennepaikka Newfoundland ja Labradorin provinssissa Kanadassa. Se sijaitsee Quebec North Shore and Labrador Railwayn omistaman Sept-Îlesin ja Labrador Cityn välisellä rataosalla 300 kilometriä Sept-Îlesistä pohjoiseen. Liikennepaikka avattiin liikenteelle 1952, kun rautatie Sept-Îlesistä Scheffervilleen valmistui. Tuolloin Oreway sijaitsi rautatien puolessavälissä, ja sinne rakennettiin suurikokoinen harkkotiilinen hotelli junamiehistöjen lepopaikaksi. Hotelli suljettiin myöhemmin ja korvattiin parakkityylisellä majoituksella. Liikennepaikalla on yksi pitkä sivuraide junien kohtaamisia varten, ja sen lisäksi kaksi kuormausraidetta sekä kolmioraide. Liikennepaikalla oli myös pieni korjauspaja kiireellistä korjaamista vaativia rautatiekaluston vikoja varten. Sept-Îlesin ja Scheffervillen välillä liikennöivä henkilöjuna Tshiuetin pysähtyy asemalla tarvittaessa. ==Lähteet== Luokka:Newfoundland ja Labradorin rautatieliikennepaikat
Varkaantaipaleen kanava

Varkaantaipaleen kanava on avokanava,WSOY Iso tietosanakirja 10, s. 149, WSOY 1997 ISBN 951-0-20163-4 joka sijaitsee Etelä-Savossa Ristiinassa Yöveden ja Louhiveden välisellä väylällä. Pääosin kallioon louhittu 416 metriä pitkä kanava rakennettiin vuosina 1874–1877 Saimaan ja Mikkelin välisen väylän parannustöiden yhteydessä, ja se otettiin käyttöön syksyllä 1877. Kanavan leveys pohjasta on 8,9 metriä ja syvyys 1,9 metriä. Kanavan alikulkukorkeus on 8 metriä, joten sitä voivat käyttää vain moottoriveneet. Kanavan yli kulkee maantiesilta. Väylä valmistui lopullisesti 1919, niin että laivaväylä Mikkelistä alkaen oli koko matkaltaan seitsemän jalan syvyinen.Mikkelin laivaliikennettä (Arkistoitu versio) Internetix.fi == Lähteet == * Suomen kanavat – Varkaantaipaleen kanava === Viitteet === ==Aiheesta muualla== * Luokka:Suur-Saimaan alue‎ Luokka:Varsinainen Saimaa Luokka:Mikkelin kanavat Luokka:Ristiina
Kirkkotaipaleen kanava

Kirkkotaipaleen kanava sijaitsee Etelä-Savossa Ristiinassa Yöveden ja Louhiveden välisellä väylällä. Kanava sijaitsee muutamia kilometrejä etelään Varkaantaipaleen kanavasta ja se rakennettiin vuosina 1875-1877 osana Saimaan ja Mikkelin välisen väylän parannustöitä. Kanavan pituus on 200 metriä, leveys 7,1 metriä ja syväys 1,7 metriä. Louhivedelle pääsevät vain mastonkorkeudeltaan enintään 8 metrin alukset Varkaantaipaleen kanavan maksimikorkeuden takia. == Lähteet == * Suomen kanavat - Varkaantaipaleen kanava Luokka:Suur-Saimaan alue‎ Luokka:Varsinainen Saimaa Luokka:Mikkelin kanavat Luokka:Ristiina
Eli Manning

Elisha Nelson (Eli) Manning (s. 3. tammikuuta 1981 New Orleans, Louisiana, Yhdysvallat) on uransa lopettanut amerikkalaisen jalkapallon pelinrakentaja. Hän edusti koko ammattilaisuransa ajan NFL-liigan New York Giantsia. Manningin veli, Peyton Manning oli myös pelinrakentaja, ja edusti Denver Broncosia. Veljesten isä, Archie Manning oli myös aikoinaan 70- ja 80-luvulla pelinrakentaja NFL-tasolla. ==NFL-ura== Kuten isoveljensä Peyton Manning vuotta aikaisemmin, Eli valittiin Super Bowlin arvokkaimmaksi pelaajaksi vuoden 2008 ottelun jälkeen, Giantsin yllätettyä aiemmin voittamattoman New England Patriotsin.. Sama ottelupari toistui Super Bowlissa neljän vuoden kuluttua, ja jälleen lievänä altavastaajana otteluun lähtenyt Giants vei voiton, Manningin tullessa valituksi ottelun arvokkaimmaksi pelaajaksi. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1981 syntyneet Luokka:Elävät henkilöt
Hesperornithiformes

Hesperornithiformes on sukupuuttoon kuolleiden esihistoriallisten lintujen lahko. Sen jäsenet elivät noin 100–66 miljoonaa vuotta sitten myöhäisliitukaudella. Lahkon lajit elivät vedessä ja niitä esiintyi pohjoisella pallonpuoliskolla. Kaikki lahkon jäsenet kuolivat sukupuuttoon liitukauden lopun joukkosukupuutossa. Ne olivat petoja sekä taitavia uimareita. Monet lajeista, mahdollisesti kaikki, olivat lentokyvyttömiä. Lahkoon kuuluivat muun muassa suvut Hesperornis, Baptornis, Enaliornis, Parahesperornis ja Potamornis. Lahkon suurin tunnettu laji on vuonna 1999 kuvailtu ja nimetty Canadaga arctica, joka saattoi saavuttaa 1,5 metrin pituuden. == Ulkonäkö ja elintavat == Suurin osa lahkon tiedoista perustuu muutamista lajeista tehtyihin tutkimuksiin. Hesperorniksen ja Baptorniksen siivet olivat surkastuneet eivätkä ne olleet siten lentokykyisiä. Osa pienemmistä lajeista saattoi kyetä lentämään. Lahkon jäsenten reisi- ja jalkapöydänluut olivat lyhyitä kuten nykyisillä räpyläjalkaisilla linnuilla. Lahkon jäsenten sääriluut olivat pitkät. Jalat olivat asettuneet kauas vartalon takaosaan nykyisten kuikkien, uikkujen ja pingviinien tapaan. Linnut olivat näppäriä uimaan ja sukeltamaan mutta kömpelöitä liikkumaan maalla, eivätkä ne viettäneet siellä täten aikaa kuin lähinnä pesimiseen. Jotkut tutkijat ovat esittäneet, että lintujen piti samaan aikaan liukua mahallaan ja potkia jaloillaan liikkuakseen maalla. Nokka oli pitkä ja luultavasti koukkupäinen. Lahkon linnuilla oli myös terävät hampaat, joilla ne pystyivät tarttumaan kiinni kaloihin. == Lähteet == Luokka:Esihistorialliset linnut
Malmberg (suku)

Malmberg-nimisä sukuja on ollut Suomessa useita, joista on tutkittu kaksi, savolainen ja pohjalainen. Savolainen suku muodostuu Turusta Kuopioon muuttaneen kirvesmies ja mylläri Mats Malmbergin (1747–1798) jälkeläisistä. He ovat vaikuttaneet Kuopiossa. Katukuvassa suvusta muistuttaa Malmbergin talo Minna Canthin kadulla, Snellmanin kotimuseota vastapäätä.2\. Malmbergin talo (Minna Canthin katu 12) - Kuninkaiden Kuopio * Jakob Johan Malmberg (1786–1845), suomentaja,Malmberg, Jakob Johan - Pohjoissavolaisen kaunokirjallisuuden bibliografia Mats Malmbergin poika * Karl August Malmberg (1819–1901), "Malperi", kollegiasessori, Kuopiolainen raatimies, Jakob Johan Malmbergin poikaMalmberg, Karl August - SKS:n jäsentietokanta * Aukusti Juhana Mela, vuoteen 1876 Malmberg (1846–1904), luonnontutkija,Aukusti Juhana Mela - suomalaisen luonnontieteen uranuurtaja Aukusti Juhana Mela (intill 1876 Malmgren) K. A. Malmbergin poika * Aino Malmberg (1865–1933), kirjailija, diplomatian harrastaja,Malmberg, Aino (1865-1933) - Kansallisbiografia A. J. Melan käly * Lauri Malmberg (1888–1948), jääkärikenraali, suojeluskuntain komentaja, Aino Malmbergin poika * Erik Malmberg (1892–1934), jääkärieverstiluutnantti, yleisesikunnan tiedustelupäällikkö, Aino Malmbergin poika == Lähteet == Luokka:Suomalaiset suvut
G. W. Bailey

George William Bailey (s. 27. elokuuta 1944 Port Arthur, Texas) on yhdysvaltalainen näyttelijä, joka on esiintynyt niin televisiossa kuin elokuvissakin. Hänen tunnetuimmat roolinsa ovat kapteeni Thaddeus Harris Poliisiopisto-elokuvasarjan elokuvissa (1984–1994) ja kersantti Luther Rizzona televisiosarjassa M*A*S*H (1979–1983). Baileyllä on hyvin tunnusomainen ulkonäkö ja hänen hiuksensa ovat harmaantuneet ennenaikaisesti, kun hän oli 30-vuotias. Tämän seurauksena hän näytteli itseään huomattavasti iäkkäämpiä henkilöitä suurimmassa osassa 1980-luvun rooleissaan. == Elämäkerta == Bailey opiskeli Thomas Jefferson High Schoolissa Port Arthurissa Janis Joplinin ja Jimmy Johnsonin kanssa. Korkeakoulun jälkeen hän ajautui Lamar Universityyn Texasin Beaumontiin ja sieltä hän siirtyi Texas Tech Universityyn Lubbockiin. Hän lähti yliopistosta ja vietti 1960-luvun puolivälin paikallisissa teatteriyhtiöissä ennen siirtymistään Kaliforniaan 1970-luvulla. Siellä hän esiintyi televisio-ohjelmissa kuten Starsky ja Hutch ja Charlien enkelit. Baileyn elokuvadebyytti oli vuonna 1979 Yhden miehen armeijassa, joka oli yksi ensimmäisistä Chuck Norris -elokuvista. Sen jälkeen hän teki läpilyönnin Rizzon roolissa M*A*S*H-televisiosarjassa. Vuonna 1993 Bailey palasi Southwest Texas State Universityyn San Marcosissa ja valmistui sieltä toukokuussa 1994. Vuodesta 2001 lähtien Bailey on palvellut Sunshine Kids Foundationin toiminnallisena johtajana, mikä edellyttää matkoja ja tempauksia satojen nuorten syöpäpotilaiden vuoksi vuosittain. Hän on toiminut vapaaehtoisena työntekijänä yli viisitoista vuotta tutustuttuaan järjestöön kummityttönsä leukemian kautta. Bailey näytteli vuosina 2005–2012 rikoskomisario Louie Provenzaa rikosdraamasarjassa Ratkaisija. Hän näytteli Provenzaa myös Ratkaisijan spin-off-sarjassa Rikoksista pahin. == Tuotantoa == * Yhden miehen armeija (1979) * M*A*S*H (1979–1983) * Murder in Texas (1981, TV) * Sairaalan syke (1982–1983) * Poliisiopisto (1984) * Karkuri (1984) * Rustlers' Rhapsody (1985) * Short Circuit (1986) * Mannekiini (1987) * Murtovaras (1987) * Poliisiopisto 4: Korttelipoliisit (1987) * Poliisiopisto 5: Tehtävä Miami Beach (1988) * Poliisiopisto 6: Suuri rikosaalto (1989) * Dead Before Dawn (1993, TV) * Poliisiopisto 7: Moskovan keikka (1994) * Raamattu: Jeesus (1999) * Raamattu: Paavali (2000) * Vauhtihirmu (2002) * Home on the Range (2004, äänenä) * Ratkaisija (2005–2012) * Cake: A Wedding Story (2007) * Rikoksista pahin (2012–) == Lähteet == == Aiheesta muualla == * The Sunshine Kids Luokka:Yhdysvaltalaiset näyttelijät Luokka:Vuonna 1944 syntyneet Luokka:Elävät henkilöt
Pat Summerall

George Allen ”Pat” Summerall (10. toukokuuta 1930– 16. huhtikuuta 2013, Dallas) oli yhdysvaltalainen urheiluselostaja, ja entinen amerikkalaisen jalkapallon pelaaja. Hän pelasi yliopistotasolla Arkansasissa, josta hän valmistui vuonna 1953. Summerall aloitti NFL-uransa vuonna 1952. Hänen ammattilaisjoukkueinaan olivat Detroit Lions (1952), Chicago Cardinals (1953–1957) ja New York Giants (1958–1961). Hän tuli myös tunnetuksi pitkästä urastaan amerikkalaisen jalkapallon ja ajoittain muidenkin urheilulajien selostajana.Summerall, Shocking And Sober NY Times 2006 Summerall sai vuonna 2004 maksansiirron ja vuonna 2006 hänelle tehtiin kaihileikkaus. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1930 syntyneet Luokka:Vuonna 2013 kuolleet
Lance Kinsey

Lance Kinsey (s. 13. kesäkuuta 1959) on kanadalainen näyttelijä. Hän on parhaiten tunnettu roolistaan komisario Proctorina useissa Poliisiopisto- elokuvissa. ==Elokuvia== *The Chicago Story (1981) *Things Are Tough All Over (1982) *Class (1983) *Doctor Detroit (1983) *Poliisiopisto 2: Eka komennus (1985) *Poliisiopisto 3: Jatkokoulutuksessa (1986) *Poliisiopisto 4: Korttelipoliisit (1987) *Poliisiopisto 5: Tehtävä Miami Beach (1988) *Poliisiopisto 6: Suuri rikosaalto (1989) *Wedding Band (1989) *Masters of Menace (1990) *Honeymoon Academy (1990) *Club Fed (1990) *Why Me? (1990) *Hero (1992) (1992) *National Lampoons Loaded Weapon 1 (1993) *The Silence of the Hams (1994) Luokka:Kanadalaiset elokuvanäyttelijät Luokka:Vuonna 1959 syntyneet Luokka:Elävät henkilöt
Elnur Hüseynov

Elnur Hüseynov (s. 7. maaliskuuta 1987 Ašgabat, Turkmenistanin SNT, Neuvostoliitto) on azerbaidžanilainen laulaja. Hän edusti Azerbaidžania Eurovision laulukilpailussa Belgradissa vuonna 2008. Hüseynov aloitti musiikin harrastamisen jo viisivuotiaana, kun hän meni musiikkikouluun, jossa hän opetteli soittamaan pianoa. Vuonna 1999 perhe muutti Bakuun, Azerbaidžaniin, jossa Hüseynov opiskeli kampaajaksi. Vuonna 2003 Hüseynov voitti ensimmäisen suuren laulupalkintonsa, kun hän voitti Sing your song -kilpailun. Vuonna 2008 hän voitti Azerbaidžanin Eurovision laulukilpailun karsinnan yhdessä Samir Cavadzadən kanssa ja heidät valittiin edustamaan maatansa kilpailuun. Elnur ja Samir pääsivät finaaliin ensimmäisestä semifinaalista ja varsinaisessa finaalissa he sijoittuivat kahdeksanneksi. Vuonna 2015 Hüseynov voitti O Ses Türkiye -kykykilpailun. Samana vuonna hän edusti myös Azerbaidžania Eurovision laulukilpailussa Wienissä, kappaleella "Hour of the Wolf", jolla hän sijoittui kahdenneksitoista. == Katso myös == *Azerbaidžan Eurovision laulukilpailussa == Lähteet == * === Viitteet === Luokka:Azerbaidžanilaiset laulajat Luokka:Azerbaidžanin euroviisuedustajat Luokka:Vuoden 2008 euroviisuedustajat Luokka:Vuoden 2015 euroviisuedustajat Luokka:Vuonna 1987 syntyneet Luokka:Elävät henkilöt
Bobby Shantz

Robert Clayton ”Bobby” Shantz (s. 26. syyskuuta 1925) on yhdysvaltalainen baseballsyöttäjä. Seitsemän joukkuetta, joissa hän pelasi Major League -uransa aikana vuosina 1949–1964, olivat: * Oakland Athletics (1949–1956) * New York Yankees (1957–1960) * Pittsburgh Pirates (1961) * Houston Astros (1962) * St. Louis Cardinals (1962–1964) * Chicago Cubs (1964) * Philadelphia Phillies (1964) Shantz voitti kahdeksan Gold Glovea vuosina 1957–1964 ja oli All-Star- pelaajana vuosina 1951, 1952 sekä 1957. Hän oli lisäksi American Leaguen Most Valuable Player 1952. == Lähteet == Luokka:Yhdysvaltalaiset baseballpelaajat Luokka:Vuonna 1925 syntyneet Luokka:Elävät henkilöt
Tommy Wirtanen

Tommy Wirtanen (s. 19. tammikuuta 1983 Maarianhamina) on uransa lopettanut suomalainen jalkapalloilija. Wirtanen pelasi sekä oikeassa laidassa että hyökkäyksen kärjessä, ja tarpeen vaatiessa jopa puolustajana. 19\. joulukuuta 2008 Wirtasen siirto IFK Mariehamnista Ruotsin pääsarjassa pelaavaan Örebro SK:hon varmistui. Wirtasen sopimus on kaksivuotinen.Tommy Wirtanen siirtyy Örebrohon ==Lähteet== * Veikkausliigan Hall of Fame ===Viitteet=== ==Aiheesta muualla== * Wirtanen Örebro SK:n sivuilla * Wirtanen Veikkausliigan sivuilla Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1983 syntyneet Luokka:Elävät henkilöt
Crispin Glover

thumb|Crispin Glover vuonna 2012. Crispin Hellion Glover (s. 20. huhtikuuta 1964 New York City) on yhdysvaltalainen näyttelijä, joka tunnetaan parhaiten Paluu tulevaisuuteen -elokuvan George McFlyn roolista ja "Creepy Thin Manin" roolista elokuvassa Charlien enkelit. Glover esitti myös Epic Moviessa Willy Wonkaa, ja hän näytteli myös Tim Burtonin elokuvassa Liisa Ihmemaassa Staynen roolia. == Lapsuus ja uran alku == Glover syntyi New Yorkissa mutta muutti 5-vuotiaana Los Angelesiin. Ensimmäisen elokuvaesiintymisensä Glover teki vuonna 1981 ja televisiossa 1982. == Aiheesta muualla == * Crispin Gloverin kotisivut * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Vuonna 1964 syntyneet Luokka:Elävät henkilöt